PMIndiaData/PMIndiaSum huggingface dataset:
বিগত ৮ বছৰত যুৱক-যুৱতীসকলৰ বিকাশ সাধনৰ বাবে লোৱা পদক্ষেপৰ সবিশেষ শ্বেয়াৰ কৰিলে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে বিগত ৮ বছৰত যুৱক-যুৱতীসকলৰ বিকাশ সাধনৰ বাবে লোৱা পদক্ষেপৰ সবিশেষ শ্বেয়াৰ কৰে৷ তেওঁ তেওঁৰ ৱেবছাইট, নমো এপ আৰু মাইগভৰ পৰা এই ক্ষেত্ৰত লোৱা পদক্ষেপৰ সন্দৰ্ভত লিখা প্ৰৱন্ধ আৰু টুইটসমূহ শ্বেয়াৰ কৰে৷ প্ৰধানমন্ত্ৰীয়ে টুইটত কয়, “ভাৰতৰ যুৱ শক্তি আমাৰ বাবে ডাঙৰ শক্তি৷ আমাৰ যুৱক-যুৱতীসকলে বিভিন্ন ক্ষেত্ৰত পাৰদৰ্শিতা দেখুওৱাৰ লগতে ৰাষ্ট্ৰৰ প্ৰগতিত অৱদান আগবঢ়াইছে৷ এই প্ৰৱন্ধসমূহে যুৱ প্ৰজন্মৰ বিকাশৰ ক্ষেত্ৰত লোৱা মুল পদক্ষেপসমূহক প্ৰতিফলিত কৰিছে৷ #8SaalYuvaShaktiKeNaam” আমাৰ ৮ বছৰীয়া চৰকাৰে যুৱক-যুৱতীসকলৰ সপোন বাস্তৱ কৰাৰ লগতে তেওঁলোকৰ সম্ভাৱনাক পৰিপূৰ্ণ কৰিছে৷ ইয়াৰ বাবে চাওক… #8SaalYuvaShaktiKeNaam” “দেশৰ যুৱ শক্তি নতুন ভাৰতৰ মুলস্তম্ভ আৰু বিগত আঠ বছৰত আমি তেওঁলোকক শক্তিশালী কৰাৰ ক্ষেত্ৰত কোনো ত্ৰুটি ৰখা নাই৷ নতুন শিক্ষা নীতিয়েই হওক বা আইআইটি আৰু আইআইএমৰ প্ৰসাৰেই হওক, নতুন ষ্টাৰ্টআপ আৰু ইউনিকৰ্ণৰ পৰা আদি কৰি খেলো ইণ্ডিয়া কেন্দ্ৰলৈকে, যুৱক-যুৱতীসকলৰ বাবে প্ৰতিটো প্ৰয়োজনীয় পদক্ষেপ গ্ৰহণ কৰা হৈছে।”
কাইলৈ (২৯-১০-২০১৭) কৰ্ণাটক ভ্ৰমণ কৰিব প্ৰধানমন্ত্ৰীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে কাইলৈ কৰ্ণাটক ভ্ৰমণ কৰিব। দিনযোৰা ভ্ৰমণৰ সময়ত তেওঁ তিনিখন ৰাজহুৱা সভাত ভাষণ প্ৰদান কৰিব। ধৰমশালাৰ শ্ৰী মঞ্জুনাথা স্বামী মন্দিৰত পূজা অৰ্চনাৰে প্ৰধানমন্ত্ৰীয়ে তেওঁৰ ভ্ৰমণৰ পাতনি মেলিব। ইয়াৰ পাছতে উজিৰত তেওঁ এখন জনসভাত ভাষণ আগবঢ়োৱাৰ লগতে শ্ৰী ক্ষেত্ৰ ধৰমশালা গ্ৰামোন্নয়ন প্ৰকল্পৰ হিতাধিকাৰীক ৰুপে কাৰ্ড প্ৰদান কৰিব। ইয়াৰ দ্বাৰা আত্মসহায়ক গোটসমূহে নগদবিহীন ডিজিটেল লেনদেন কৰিবলৈ সক্ষম হ’ব। প্ৰধানমন্ত্ৰীয়ে ইয়াৰ পাছতে বাংগালুৰুলৈ যাত্ৰা কৰিব, য’ত তেওঁ দশামহ সৌন্দৰ্য লহৰী পৰানোৎসৱ মহাসমৰ্পনেত সমবেত ৰাইজক উদ্দেশ্যি ভাষণ আগবঢ়াব। সৌন্দৰ্য লহৰী হৈছে আদি শংকৰাচাৰ্যৰ দ্বাৰা ৰচিত শ্লোকৰ সমষ্টি। এই শ্লোকসমূহ একেলগ কৰি বিশাল পৰিসৰত জপ কৰিবলৈ এই অনুষ্ঠানৰ আয়োজন কৰা হৈছে। আবেলি ভাগত বিদাৰত প্ৰধানমন্ত্ৰীয়ে বিদাৰ-কলাবুৰাগী সংযোগী নতুন ৰে’ল পথৰ শুভাৰম্ভ কৰাৰ লগতে এখন ৰাজহুৱা সভাৰ ভাষণ আগবঢ়াব।
ছত্তিশগড়ৰ  শিল্পী শ্ৰী শ্ৰৱণ কুমাৰ শৰ্মাৰ সৈতে প্ৰধানমন্ত্ৰীৰ সাক্ষা

প্ৰধানমন্ত্ৰী শ্ৰী নৰেন্দ্ৰ মোদীয়ে নতুন দিল্লীত থকা তেওঁৰ বাসগৃহত ছত্তিশগড়ৰ শিল্পী শ্ৰী শ্ৰৱণ কুমাৰ শৰ্মাক সাক্ষাৎ কৰে। শিল্পীগৰাকীয়ে তেওঁ অংকন কৰা প্ৰধানমন্ত্ৰীৰ এখন চিত্ৰ শ্ৰী মোদীৰ হাতত তুলি দিয়ে। প্ৰধানমন্ত্ৰীয়ে টুইট কৰে; "ছত্তিশগড়ৰ প্ৰতিভাশালী শিল্পী শ্ৰী শ্ৰৱণ কুমাৰ শৰ্মাক সাক্ষাৎ কৰিলোঁ। তেওঁ বহু বছৰ ধৰি ছবি আঁকি আহিছে আৰু জনজাতীয় কলাৰ প্ৰতি অতি উৎসাহী।"
হাইড্র’কার্বন খণ্ডত ভাৰত-বাংলাদেশৰ মাজত সহযোগিতামুলক পৰিকাঠামো চুক্তিৰ স্বাক্ষৰৰ বাবে কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ নেতৃত্বত অনুষ্ঠিত কেবিনেট বৈঠকত হাইড্র’কার্বন খণ্ডত ভাৰত-বাংলাদেশ সহযোগিতামুলক পৰিকাঠামো চুক্তিৰ (FOU)স্বাক্ষৰৰ প্রস্তাৱত আজি অনুমোদন জনায়। সহযোগিতা পৰিকাঠামো চুক্তি স্বাক্ষৰৰ প্ৰধান উদ্দেশ্য হৈছে হাইড্র’কার্বন খণ্ডত সমতা আৰু পাৰস্পৰিক কল্যাণৰ এক উন্নত সহযোগিতামুলক পৰিবেশৰ ভিত্তিত ভাৰত-বাংলাদেশৰ দ্বিপাক্ষিক সহযোগিতা প্রসাৰত এক প্রতিষ্ঠানগত ব্যৱস্থা গঢ়ি তোলা। চুক্তি পৰিকাঠামো স্বাক্ষৰৰ প্রস্তাৱত স্থানীয় তথা আঞ্চলিক পর্যায়ত দ্বিপাক্ষিক সহযোগিতা প্রসাৰৰ দিশত বিশেষ গুৰুত্ব আৰোপ কৰা হৈছে। ইয়াৰ ফলত এফালে যিমান উন্নয়নমূলক কাম-কাজে বিশেষ গতি লাভ কৰিব, আনফালে সিমানেই বিকাশৰ লক্ষ্যৰে দুটি দেশৰ সপোন আৰু আশা-আকাংক্ষা বাস্তবায়িত হ’ব আৰু এখন সমৃদ্ধিশালী আৰু শান্তিপূর্ণ দক্ষিণ এছিয়া গঢ় দিয়াৰ লক্ষ্যৰে ভাৰত আৰু বাংলাদেশ উভয়ৰে এটা সাধাৰণ দৃষ্টিভংগী আছে। প্ৰস্তাৱিত চুক্তিখন বাধ্যতামুলক নহয় আৰু এইখন কেৱল ৫ বছৰৰ বাবে বৈধ থাকিব।
ভাৰতৰত্ন এমজিআৰক তেওঁৰ জন্ম জয়ন্তীত স্মৰণ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ভাৰত ৰত্ন এমজিআৰৰ জন্মজয়ন্তীত শ্ৰদ্ধাঞ্জলি জ্ঞাপন কৰে। এক টুইটযোগে প্ৰধানমন্ত্ৰীয়ে কয়: "মোৰ ভাৰত ৰত্ন এমজিআৰৰ জন্ম জয়ন্তীত মনত আছে। তেওঁক সকলোৱে এজন প্ৰভাৱশালী প্ৰশাসক হিচাপে প্ৰশংসা কৰে যিয়ে সামাজিক ন্যায় আৰু সবলীকৰণক যথেষ্ট অগ্ৰাধিকাৰ দিছিল। তেওঁৰ আঁচনিবোৰে দৰিদ্ৰ লোকসকলৰ জীৱনত এক ইতিবাচক পৰিৱৰ্তন আনিছিল। তেওঁৰ চলচ্চিত্ৰ প্ৰতিভাও যথেষ্ট প্ৰশংসিত।"
বালিত জি-২০ সন্মিলনত প্ৰধানমন্ত্ৰী মোডীৰ ভাষণ, তৃতীয় অধিৱেশনঃ ডিজিটেল ৰূপান্তৰ

উপস্থিত অভ্যাগতবৃন্দ, ডিজিটেল পৰিৱৰ্তন হৈছে আমাৰ যুগৰ আটাইতকৈ উল্লেখযোগ্য পৰিৱৰ্তন। দৰিদ্ৰতাৰ বিৰুদ্ধে দশকজোৰা বিশ্বব্যাপী যুঁজত ডিজিটেল প্ৰযুক্তিৰ সঠিক ব্যৱহাৰ এক শক্তি গুণক বা multiplier হ’ব পাৰে। জলবায়ু পৰিৱৰ্তনৰ বিৰুদ্ধে যুঁজত ডিজিটেল সমাধানো সহায়ক হ’ব পাৰে – যিদৰে আমি সকলোৱে কোভিডৰ সময়ত দূৰৱৰ্তী কাম কৰা আৰু কাগজবিহীন সেউজকাৰ্যালয়ৰ উদাহৰণত দেখিছিলো। কিন্তু আমি এই লাভালাভবোৰ তেতিয়াহে পাম যেতিয়া ডিজিটেল প্ৰৱেশাধিকাৰ সঁচাকৈয়ে অন্তৰ্ভুক্ত হয়, যেতিয়া ডিজিটেল প্ৰযুক্তিৰ ব্যৱহাৰ সঁচাকৈয়ে ব্যাপক হয়। দুৰ্ভাগ্যবশতঃ, এতিয়ালৈকে আমি এই শক্তিশালী সঁজুলিটো কেৱল সাধাৰণ ব্যৱসায়ৰ চৰ্তৰ ওপৰতহে দেখিছোঁ, এই শক্তি লাভ আৰু লোকচানৰ কিতাপত বান্ধি ৰখা হৈছে। ডিজিটেল পৰিৱৰ্তনৰ লাভালাভ মানৱজাতিৰ এটা সৰু অংশত সীমাবদ্ধ থাকিব নালাগে। যোৱা কেইবছৰমানৰ ভাৰতৰ অভিজ্ঞতাই আমাক দেখুৱাইছে যে যদি আমি ডিজিটেল স্থাপত্যক অন্তৰ্ভুক্ত কৰোঁ, ই আৰ্থ-সামাজিক পৰিৱৰ্তন আনিব পাৰে। ডিজিটেল ব্যৱহাৰত স্কেল আৰু গতি আনিব পাৰি। শাসনত স্বচ্ছতা আনিব পাৰি। ভাৰতে ডিজিটেল ৰাজহুৱা সামগ্ৰী বিকশিত কৰিছে যাৰ মৌলিক স্থাপত্যৰ অন্তৰ্নিহিত গণতান্ত্ৰিক নীতি আছে। এই সমাধানবোৰ মুক্ত উৎস, মুক্ত এপিআই, মুক্ত মানদণ্ডৰ ওপৰত আধাৰিত, যিবোৰ আন্তঃকাৰ্যকৰী আৰু ৰাজহুৱা। আজি ভাৰতত চলি থকা ডিজিটেল বিপ্লৱৰ ওপৰত আধাৰিত এইটো আমাৰ দৃষ্টিভংগী। উদাহৰণ স্বৰূপে, আমাৰ ইউনিফাইড পেমেণ্ট ইণ্টাৰফেচ ইউ.পি.আই. লওঁক। যোৱা বছৰ, বিশ্বৰ ৪০ শতাংশতকৈও অধিক বাস্তৱ-সময়ৰ পৰিশোধ লেনদেন ইউ.পি.আই.-ৰ জৰিয়তে হৈছিল। একেদৰে, আমি ডিজিটেল পৰিচয়ৰ আধাৰত ৪৬০ নিযুত নতুন বেংক একাউণ্ট খুলিছো, যি আজি ভাৰতক বিত্তীয় অন্তৰ্ভুক্তিৰ ক্ষেত্ৰত বিশ্বব্যাপী নেতা কৰি তুলিছে। আনকি মহামাৰীৰ সময়তো, আমাৰ open source CoWIN প্লেটফৰ্মে মানৱ ইতিহাসৰ সৰ্ববৃহৎ টিকাকৰণ অভিযান সফল কৰি তুলিছিল। মহামহিমসকল, ভাৰতত, আমি ডিজিটেল প্ৰৱেশাধিকাৰ ৰাজহুৱা কৰি আছো, কিন্তু আন্তঃৰাষ্ট্ৰীয় পৰ্যায়ত, এতিয়াও এক বৃহৎ ডিজিটেল বিভাজন আছে। পৃথিৱীৰ বেছিভাগ উন্নয়নশীল দেশৰ নাগৰিকৰ কোনো ধৰণৰ ডিজিটেল পৰিচয় নাই। মাত্ৰ ৫০ খন দেশতে ডিজিটেল পৰিশোধ প্ৰণালী আছে। আমি একেলগে প্ৰতিশ্ৰুতি ল’ব পাৰোঁ নেকি যে অহা দহ বছৰত আমি প্ৰতিজন মানুহৰ জীৱনত ডিজিটেল পৰিৱৰ্তন আনিম, পৃথিৱীৰ কোনো ব্যক্তি ডিজিটেল প্ৰযুক্তিৰ লাভালাভৰ পৰা বঞ্চিত নহ’ব! অহা বছৰ ইয়াৰ জি-২০ অধ্যক্ষতাকালত, ভাৰতে এই উদ্দেশ্যেৰে সকলো জি-২০ অংশীদাৰ দেশৰ সৈতে কাম কৰিব। “বিকাশৰ বাবে তথ্য” নীতিটো আমাৰ প্ৰেচিডেন্সিৰ “এক পৃথিৱী, এক পৰিয়াল, এক ভৱিষ্যত” ৰ সামগ্ৰিক বিষয়বস্তুৰ এক অবিচ্ছেদ্য অংশ হৈ থাকিব। বহু বহু ধন্যবাদ। টোকা – এয়া হৈছে প্ৰধানমন্ত্ৰীৰ ভাষণৰ এক আনুমানিক অনুবাদ। ভাষণটো হিন্দী ভাষাত দিয়া হৈছিল।
১.৫ লাখ সুস্থতা কেন্দ্ৰ স্থাপনৰ লক্ষ্য প্ৰাপ্তিৰ প্ৰশংসা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে ১.৫ লাখ আয়ুষ্মান ভাৰত- স্বাস্থ্য আৰু সুস্থতা কেন্দ্ৰৰ লক্ষ্য প্ৰাপ্তিৰ ফলত নতুন ভাৰতত নতুন শক্তি ৰক্ষা হ'ব। তেওঁ কয় যে ভাৰতৰ সমৃদ্ধি স্বাস্থ্যৱান নাগৰিকৰ ওপৰত নিহিত আছে। কেন্দ্ৰীয় স্বাস্থ্য আৰু পৰিয়াল কল্যাণ মন্ত্ৰী ড০ মনসুখ মাণ্ডৱিয়াৰ টুইটৰ উত্তৰত প্ৰধানমন্ত্ৰীয়ে টুইট কৰে: "ভাৰতৰ সমৃদ্ধি স্বাস্থ্যৱান নাগৰিকৰ ওপৰত নিহিত আছে। ৰেকৰ্ড সংখ্যাত নিৰ্মিত এই স্বাস্থ্য আৰু সুস্থতা কেন্দ্ৰবোৰে এই দিশত এক ডাঙৰ ভূমিকা পালন কৰিব। এই সাফল্যই নতুন ভাৰতত এক নতুন শক্তি প্ৰদান কৰিবলৈ গৈ আছে। "
লাল বাহাদুৰ শাস্ত্ৰীৰ জয়ন্তীত বিজয় ঘাটত পুষ্পাঞ্জলি অৰ্পণ প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি প্ৰাক্তন প্ৰধানমন্ত্ৰী লাল বাহাদুৰ শাস্ত্ৰীজীৰ জয়ন্তী উপলক্ষে বিজয় ঘাটলৈ গৈ পুষ্পাঞ্জলি অৰ্পণ কৰে। এক টুইটযোগে প্ৰধানমন্ত্ৰীয়ে কয়; “বিজয় ঘাটলৈ গৈ ভাৰতৰ ইতিহাসত বিশেষ অৱদান আগবঢ়োৱা লাল বাহাদুৰ শাস্ত্ৰীজীৰ প্ৰতি শ্ৰদ্ধাঞ্জলি অৰ্পণ কৰোঁ।”
প্ৰধানমন্ত্ৰী আৰু ইউক্ৰেইনৰ ৰাষ্ট্ৰপতিৰ মাজত টেলিফোনিক বাৰ্তালাপ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ইউক্ৰেইনৰ ৰাষ্ট্ৰপতি মহামহিম ভলোদিমিৰ জেলেনস্কিৰ সৈতে এক টেলিফোনিক বাৰ্তালাপত মিলিত হয়। নেতাদ্বয়ে ইউক্ৰেইনত অব্যাহত সংঘাত সম্পৰ্কে আলোচনা কৰে। প্ৰধানমন্ত্ৰীয়ে সোনকালেই শত্ৰুতাৰ অৱসানৰ লগতে আলোচনা আৰু কূটনীতিৰ পথ অৱলম্বনৰ প্ৰয়োজনীয়তাৰ কথা দোহাৰে। তেখেতে সংঘাতৰ সমাধান সামৰিক পন্থাৰে নহয় বুলি দৃঢ় বিশ্বাস প্ৰকাশেৰে সকলো ধৰণৰ শান্তি প্ৰচেষ্টাত অৰিহণা যোগাবলৈ ভাৰতৰ আগ্ৰহ ব্যক্ত কৰে। প্ৰধানমন্ত্ৰীয়ে ৰাষ্ট্ৰসংঘৰ চনদ, আন্তঃৰাষ্ট্ৰীয় আইন আৰু সকলো ৰাষ্ট্ৰৰ সাৰ্বভৌমত্ব আৰু ভূখণ্ডৰ অখণ্ডতাক সন্মান জনোৱাৰ গুৰুত্বৰ কথাও পুনৰবাৰ উল্লেখ কৰে। প্ৰধানমন্ত্ৰীয়ে ইউক্ৰেইনকে ধৰি পাৰমাণৱিক প্ৰতিষ্ঠানসমূহৰ সুৰক্ষা আৰু নিৰাপত্তাৰ ক্ষেত্ৰত ভাৰতৰ গুৰুত্ব আৰোপৰ কথা কয়। তেখেতে পাৰমাণৱিক সুবিধাসমূহ বিপন্ন হোৱাৰ ফলত জনস্বাস্থ্য আৰু পৰিবেশৰ বাবে দীৰ্ঘম্যাদী আৰু বিপৰ্যয়জনক পৰিণতি হ’ব পাৰে বুলি উল্লেখ কৰে। ২০২১ ৰ নৱেম্বৰত গ্লাছগ’ত অনুষ্ঠিত অন্তিম বৈঠকৰ পিছত দুয়োজন নেতাই দ্বিপাক্ষিক সহযোগিতাৰ গুৰুত্বপূৰ্ণ ক্ষেত্ৰসমূহৰ সন্দৰ্ভতো আলোচনা কৰে।
গুজৰাট চৰকাৰৰ প্ৰাক্তন মন্ত্ৰী ভাগুভাই পেটেলৰ মৃত্যুত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে গুজৰাট চৰকাৰৰ প্ৰাক্তন মন্ত্ৰী ভাগুভাই পেটেলৰ বিয়োগত গভীৰ শোক প্ৰকাশ কৰিছে। জনসেৱাৰ ক্ষেত্ৰত শ্ৰী পেটেলৰ অৱদান সদায়েই স্মৰণীয় হৈ থাকিব বুলি প্ৰধানমন্ত্ৰীগৰাকীয়ে কয়। প্ৰধানমন্ত্ৰীগৰাকীয়ে এইবুলি টুইট কৰেঃ "গুজৰাট চৰকাৰৰ প্ৰাক্তন মন্ত্ৰী ভাগুভাই পেটেলৰ দেহাৱসানত মৰ্মাহত হৈছো। জনসেৱাৰ ক্ষেত্ৰত তেওঁৰ অৱদান সদায়েই স্মৰণীয় হৈ থাকিব। তেওঁৰ আত্মাৰ সদগতি কামনা কৰিছো আৰু শোকসন্তপ্ত পৰিয়ালবৰ্গলৈ সমবেদনা জনালো … ঔম শান্তি।"
আমাৰ দেশৰ জনসাধাৰণৰ সংগ্রাম আৰু আত্মত্যাগৰ স্মৃতিত ১৪ আগষ্টৰ দিনটো বিভাজন বিভীষিকা স্মৃতি দিৱস হিচাপে পালন কৰা হ’বঃ প্রধানমন্ত্র

প্রধানমন্ত্রী শ্রী নৰেন্দ্র মোদীয়ে কয় যে আমাৰ দেশৰ জনসাধাৰণৰ সংগ্রাম আৰু আত্মত্যাগৰ স্মৃতিত ১৪ আগষ্টৰ দিনটো বিভাজন বিভীষিকা স্মৃতি দিৱস হিচাপে পালন কৰা হ’ব। এলানি টুইটযোগে প্রধানমন্ত্রীয়ে কয়, “দেশ বিভাজনৰ যন্ত্রণা কেতিয়াও পাহৰিব নোৱাৰি৷ আমাৰ লাখ লাখ ভাই-ভনী গৃহহীন হ’ল আৰু বহু লোকৰ মনত অদ্ভূত ঘৃণা আৰু হিংসাৰ বাবেই প্রাণ হেৰুৱাইছিল৷ আমাৰ দেশৰ জনসাধাৰণৰ সংগ্রাম আৰু আত্মত্যাগৰ স্মৃতিত ১৪ আগষ্টৰ দিনটো বিভাজন বিভীষিকা স্মৃতি দিৱস হিচাপে পালন কৰা হ’ব। #PartitionHorrorsRemembranceDayএ আমাৰ সামাজিক বিভাজন আৰু বৈষম্যৰ বিষবাস্প দূৰ কৰি ঐক্য, সামাজিক সম্প্রীতি আৰু জনসাধাৰণৰ সবলীকৰণৰ চেতনাক আৰু অধিক শক্তিশালী কৰি তোলাৰ প্রয়োজনীয়তাৰ কথা মনত পেলাই দিয়ে।”
ভূটানৰ ড্ৰুক ন্যামৰূপ ছোগপাৰ অধ্যক্ষ ড০ লোটে ছেৰিঙৰ সৈতে ফোনযোগে বাৰ্তালাপ প্ৰধানমন্ত্ৰীৰ; ভূটানৰ সাধাৰণ নিৰ্বাচনত তেওঁৰ দলৰ বিজয়ৰ বাবে অভিনন্দন জ্ঞাপন

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ভূটানৰ ড্ৰুক ন্যামৰূপ ছোগপাৰ অধ্যক্ষ ড০ লোটে ছেৰিঙৰ সৈতে ফোনযোগে বাৰ্তালাপ কৰে। প্ৰধানমন্ত্ৰী মোদীয়ে ড০ লোটে ছেৰিঙক ভূটানৰ তৃতীয় সাধাৰণ নিৰ্বাচনত তেওঁৰ দলৰ বিজয়ৰ লগতে নেচনেল এছেম্বলিৰ তেওঁৰ নিজৰ নিৰ্বাচনৰ বাবে অভিনন্দন জ্ঞাপন কৰে। প্ৰধানমন্ত্ৰী মোদীয়ে সাধাৰণ নিৰ্বাচন সফলতাৰে অনুষ্ঠিত কৰাক লৈ আদৰণি জনোয়, যি ব্যৱস্থাই ভূটানত গণতন্ত্ৰ সুদৃঢ়কৰণত এক গুৰুত্বপূৰ্ণ মাইলৰখুঁটি হৈ পৰিব। প্ৰধানমন্ত্ৰীয়ে জনায় যে ভূটানৰ সৈতে বন্ধুত্বপূৰ্ণ তথা সহযোগিতামূলক সম্পৰ্ক সুদৃঢ় কৰাৰ ক্ষেত্ৰত ভাৰতে সৰ্ব্বাধিক অগ্ৰাধিকাৰ প্ৰদান কৰে, যিটো পাৰস্পৰিক আগ্ৰহ আৰু মূল্যবোধ, অগাধ বিশ্বাস, মংগল কামনা আৰু পাৰস্পৰিক বুজাবুজিৰ ওপৰত প্ৰতিষ্ঠিত। ভাৰত আৰু ভূটানৰ মাজৰ কূটনৈতিক সম্পৰ্কৰ সোণালী জয়ন্তী উদযাপনৰ কথা দোঁহাৰি প্ৰধানমন্ত্ৰীয়ে নতুন চৰকাৰৰ সৈতে পূৰ্বৰ চৰকাৰক দিয়া প্ৰতিশ্ৰুতি অনুসৰিয়েই দেশখনৰ আৰ্থ-সামাজিক পৰিৱৰ্তনৰ দিশত গ্ৰহণ কৰা ৰাষ্ট্ৰীয় প্ৰচেষ্টা আৰু ভূটানবাসীৰ আশা-আকাংক্ষাৰ প্ৰতি অগ্ৰাধিকাৰভিত্তিত কাম কৰিব বুলি পুনৰ সদৰি কৰে। প্ৰধানমন্ত্ৰী মোদীয়ে ড০ লোটে ছেৰিঙক ভাৰত ভ্ৰমণৰ বাবেও আমন্ত্ৰণ জনায়। ড০ লোটে ছেৰিঙে প্ৰধানমন্ত্ৰী মোদীয়ে জনোৱা অভিনন্দন আৰু শুভেচ্ছাৰ বাবে ধন্যবাদ জ্ঞাপন কৰাৰ লগতে ভাৰত ভ্ৰমণৰ বাবে জনোৱা নিমন্ত্ৰণ সাদৰেৰে গ্ৰহণ কৰে। দুয়োগৰাকী নেতাই ভূটান আৰু ভাৰতৰ লোকসকল উপকৃত হোৱাৰ স্বাৰ্থত একক আৰু বহুমুখী দ্বিপাক্ষিক সহযোগিতাক এক নতুন মাত্ৰা প্ৰদান কৰিবলৈ সহমত প্ৰকাশ কৰে।
প্রধানমন্ত্রী মোদী, বাংলাদেশৰ প্রধানমন্ত্রী শ্বেইখ হাছিনা আৰু পশ্চিমবংগ আৰু ত্রিপুৰাৰ মুখ্যমন্ত্রীয়ে যুটীয়াভাৱে বাংলাদেশত শুভাৰম্ভ কৰিলে তিনিটা প্রকল্পৰ

প্রধানমন্ত্রী শ্রী নৰেন্দ্র মোদী, বাংলাদেশৰ প্রধানমন্ত্রী শ্বেইখ হাছিনা, পশ্চিমবংগৰ মুখ্যমন্ত্রী শ্রীমতী মমতা বেনাৰ্জী আৰু ত্রিপুৰাৰ মুখ্যমন্ত্রী শ্রী বিপ্লৱ কুমাৰ দেৱে আজি যুটীয়াভাৱে ভিডিঅ’ কনফাৰেন্সযোগে বাংলাদেশত তিনিটা প্রকল্পৰ শুভাৰম্ভ কৰে। ভাৰতৰ বৈদেশিক পৰিক্ৰমা মন্ত্রী শ্রীমতী সুষমা স্বৰাজ আৰু বাংলাদেশৰ বৈদেশিক মন্ত্রীয়ে ক্ৰমে নতুন দিল্লী আৰু ঢাকাৰ পৰা ভিডিঅ’ কনফাৰেন্সযোগে প্রকল্পসমূহৰ শুভাৰম্ভণী অনুষ্ঠানত যোগ দিয়ে। সেইবোৰৰ ভিতৰত–(ক) বাংলাদেশৰ ভিৰামাৰা আৰু ভাৰতৰ বহৰমপুৰৰ মাজত বর্তমান সংযুক্ত বিদ্যুৎ লাইনৰ জৰিয়তে বাংলাদেশক অতিৰিক্ত ৫০০ মেগাৱাট বিদ্যুৎ যোগান ধৰা। (খ) আখাউৰা-আগৰতলাৰ মাজত ৰে’ল সংযোগ আৰু (গ) বাংলাদেশ ৰে’লৰ কুলাউৰা-ছাহবাজপুৰ শাখাৰ পুনৰ স্থাপন উল্লেখযোগ্য। এই উপলক্ষে প্রধানমন্ত্রী শ্রী মোদীয়ে ইয়াৰ পূৰ্বে কাঠমাণ্ডুত বিমষ্টেক সন্মিলন, শান্তি নিকেতন আৰু লণ্ডনত আয়োজিত কমনৱেল্‌থ সন্মিলনত বাংলাদেশৰ প্রধানমন্ত্রী শ্বেইখ হাছিনাৰ সৈতে আলোচনাত মিলিত হোৱাৰ কথা স্মৰণ কৰে। প্রতিবেশী দেশসমূহৰ সৈতে প্রতিবেশীসুলভ সম্পর্কৰ কথা দোঁহাৰি প্রধানমন্ত্রীয়ে কয় যে প্রচলিত প্র’ট’কলৰ পৰা ওলাই আহি নেতৃবৃন্দৰ সৈতে আলোচনা আৰু কম সময়ৰ ব্যৱধানত ইখন-সিখন দেশে ভ্ৰমণ অব্যাহত ৰাখিব লাগিব। তেওঁ কয় যে প্রতিবেশী দেশসমূহৰ সৈতে ঘনিষ্ঠতা তেওঁৰ আৰু বাংলাদেশৰ প্রধানমন্ত্রীৰ মাজত কম সময়ৰ ব্যৱধানত হোৱা আলোচনা তথা সাক্ষাতৰে প্রতিফলন ঘটিছে। দুয়ো দেশৰ মাজত ১৯৬৫ৰ পূৰ্বে যি ধৰণৰ যোগাযোগ ব্যৱস্থা আছিল, সেয়া পুনৰ প্রতিষ্ঠা কৰাৰ ক্ষেত্ৰত বাংলাদেশৰ প্রধানমন্ত্রী শ্বেইখ হাছিনাৰ পৰিকল্পনাৰ কথা উল্লেখ কৰি প্ৰধানমন্ত্ৰী মোদীয়ে এই ক্ষেত্ৰত বিগত কেইবছৰমানৰ অগ্রগতিক লৈ সন্তোষ প্রকাশ কৰে। তেওঁ লগতে কয় যে আজি আমি বিদ্যুৎ সৰবৰাহ বৃদ্ধি তথা ৰে’ল যোগাযোগ সম্প্ৰসাৰণৰ দুটা প্রকল্পও আৰম্ভ কৰিছো। ২০১৫ চনত তেওঁৰ বাংলাদেশ ভ্ৰমণৰ কথা সুঁৱৰি প্রধানমন্ত্রী মোদীয়ে কয় যে তেতিয়াই বাংলাদেশক অতিৰিক্ত ৫০০ মেগাৱাট বিদ্যুৎ সৰবৰাহ কৰা হ’ব বুলি সিদ্ধান্ত গ্ৰহণ কৰা হৈছিল। পশ্চিমবংগ আৰু বাংলাদেশৰ মাজত বিদ্যুৎ সংযোগ ব্যৱস্থাক ব্যৱহাৰ কৰি সৰবৰাহৰ কাম কৰা হৈছে। বিদ্যুৎ সৰবৰাহৰ কাম সুস্থভাৱে সম্পন্ন হোৱাৰ বাবে তেওঁ পশ্চিমবংগৰ মুখ্যমন্ত্রীৰ ভূমিকাকো প্রশংসা কৰে। তেওঁ লগতে কয় যে এই প্রকল্পৰ কাম শেষ হোৱাৰ ফলত ভাৰতৰ পৰা বাংলাদেশলৈ ১.১৬ জিগাৱাট বিদ্যুৎ সৰবৰাহ কৰা হৈছে। বিদ্যুৎ সৰবৰাহ মেগাৱাটৰ পৰা জিগাৱাটলৈ নিয়াৰ এই যাত্রাক ভাৰত আৰু বাংলাদেশৰ দ্বিপাক্ষিক সম্পর্কৰ মাজত এক সোনালী যুগৰ প্রতীক বুলি প্ৰধানমন্ত্ৰী আখ্যা দিয়ে। প্রধানমন্ত্রীয়ে লগতে কয় যে আখাউৰা-আগৰতলা ৰে’ল সংযোগে দুয়ো দেশৰ মাজত সীমান্তৰ যোগাযোগৰ ক্ষেত্রত আন এক যোগসূত্র স্থাপন কৰিব। সুস্থভাবে এই কাম সম্পন্ন কৰাৰ বাবে ত্রিপুৰাৰ মুখ্যমন্ত্রী শ্রী বিপ্লৱ কুমাৰ দেৱৰ ভূমিকাৰো প্রশংসা কৰে প্রধানমন্ত্রীয়ে। প্রধানমন্ত্রী মোদীয়ে ২০২১ চনত বাংলাদেশক মধ্যবিত্ত আয়ৰ দেশ হিচাপে আৰু ২০৪১ৰ ভিতৰত উন্নত দেশ হিচাপে গঢ়ি তোলাৰ যি লক্ষ্য নিৰ্ধাৰণ কৰিছে তাৰ বাবে প্রধানমন্ত্রী শ্বেইখ হাছিনাক প্রশংসা কৰে। প্রধানমন্ত্রী মোদীয়ে কয় যে দুয়ো দেশৰ মাজত ঘনিষ্ঠ সম্পর্ক আৰু ইয়াৰ লোকসকলৰ মাজত যোগাযোগে দেশ দুখনৰ উন্নয়ন আৰু সমৃদ্ধিক এক নতুন উচ্চতাত উপনীত কৰিব।
নেতাজী সুভাষ চন্দ্ৰ বসুৰ বিশাল মূৰ্তি ইণ্ডিয়া গেটত স্থাপন কৰা হ’ব বুলি প্ৰধানমন্ত্ৰীয়ে কয়

প্ৰধানমন্ত্ৰী শ্ৰী নৰেন্দ্ৰ মোদীয়ে ঘোষণা কৰে যে ইণ্ডিয়া গেটত নেতাজী সুভাষ চন্দ্ৰ বসুৰ এক বিশাল প্ৰতিমূৰ্তি স্থাপন কৰা হ'ব। নেতাজী সুভাষ চন্দ্ৰ বসুৰ বিশাল প্ৰতিমূৰ্তি সম্পূৰ্ণ নোহোৱালৈকে প্ৰধানমন্ত্ৰীয়ে ২৩ জানুৱাৰী, ২০২২ তাৰিখে নেতাজীৰ জন্ম জয়ন্তীত তেওঁৰ হলোগ্ৰাম প্ৰতিমূৰ্তি উন্মোচন কৰিব। এলানি টুইটযোগে প্ৰধানমন্ত্ৰীয়ে কয়; যি সময়ত সমগ্ৰ দেশে নেতাজী সুভাষ চন্দ্ৰ বসুৰ ১২৫ তম জন্ম জয়ন্তী উদযাপন কৰিছে সেই সময়ত মই আনন্দিত যে গ্ৰেনাইটেৰে নিৰ্মিত তেওঁৰ বিশাল মূৰ্তিটো ইণ্ডিয়া গেটত স্থাপন কৰা হ'ব। এইটো তেওঁৰ প্ৰতি ভাৰতৰ ঋণ আদায় কৰাৰ প্ৰতীক হ'ব। নেতাজী বসুৰ বিশাল মূৰ্তিটো সম্পূৰ্ণ নোহোৱালৈকে, তেওঁৰ এটা হলোগ্ৰাম মূৰ্তি একে ঠাইতে স্থাপিত হ’ব। মই নেতাজীৰ জন্ম জয়ন্তীত ২৩ জানুৱাৰীত তেওঁৰ হলোগ্ৰামৰ মূৰ্তিটো উন্মোচন কৰিম।"
অধিক কাৰ্য্যক্ষম সৌৰ পিভি মডিউলত গিগা ৱাট (GW) স্কেলৰ উৎপাদন ক্ষমতা আহৰণৰ বাবে ‘অধিক কাৰ্য্যক্ষম সৌৰ পিভি মডিউলৰ ৰাষ্ট্ৰীয় কাৰ্য্যক্ৰম’ লৈ প্ৰডাকশ্যন লিংকড ইনচেনটিভ আঁচনিত অনুমোদন কেবিনেট

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত কেবিনেটে ‘অধিক কাৰ্য্যক্ষম সৌৰ পিভি মডিউলৰ ৰাষ্ট্ৰীয় কাৰ্য্যক্ৰম’ ত প্ৰডাকশ্যন লিংকড ইনচেনটিভ আঁচনি (অংশ II) ৰূপায়ণৰ বাবে নতুন আৰু নবীকৰণযোগ্য শক্তি মন্ত্ৰালয়ৰ প্ৰস্তাৱত অনুমোদন জনালে। ইয়াৰ অধীনত অধিক কাৰ্য্যক্ষম সৌৰ পিভি মডিউলত গিগা ৱাট (GW) স্কেলৰ উৎপাদন ক্ষমতা আহৰণৰ বাবে ১৯,৫০০ কোটি টকা ব্যয় কৰা হ’ব। এই অধিক কাৰ্য্যক্ষম সৌৰ পিভি মডিউলৰ ৰাষ্ট্ৰীয় কাৰ্য্যক্ৰমৰ লক্ষ্য হৈছে ভাৰতত অধিক কাৰ্য্যক্ষম সৌৰ পিভি মডিউল উৎপাদনৰ বাবে এক বাতাবৰণ গঢ়ি তোলা আৰু ইয়াৰ জৰিয়তে নবীকৰণযোগ্য শক্তিৰ ক্ষেত্ৰখনত আমদানিৰ ওপৰত নিৰ্ভৰশীলতা হ্ৰাস কৰা। ই আত্মনিৰ্ভৰ ভাৰত পদক্ষেপক সুদৃঢ়ৰ লগতে নিয়োগ সৃষ্টি কৰিব। এটি নিকা বাছনি প্ৰক্ৰিয়াৰ জৰিয়তে সৌৰ পিভি নিৰ্মাতাসকলক বাছনি কৰা হ’ব। ঘৰুৱা বজাৰখনৰপৰা অধিক কাৰ্য্যক্ষম সৌৰ পিভি মডিউল বিক্ৰীৰ অৰ্থে সৌৰ পিভি উৎপাদন প্ৰকল্পসমূহ চালিতকৰণৰ পিছত ৫ বছৰৰ বাবে পিএলআই আগবঢ়োৱা কাৰ্য্যই উদ্দীপনা যোগাব। এই আঁচনিৰ ফলাফল/লাভা-লাভসমূহ তলত উল্লেখ কৰা হ’লঃ i. সম্পূৰ্ণ আৰু আংশিক, একত্ৰিতভাৱে বছৰি প্ৰায় ৬৫,০০০ মেগাৱাট সৌৰ পিভি মডিউলৰ উৎপাদন ক্ষমতা সংস্থাপনৰ আশা কৰা হৈছে। ii. এই আঁচনিৰ জৰিয়তে প্ৰায় ৯৪,০০০ কোটি টকাৰ প্ৰত্যক্ষ বিনিয়োগৰ সঞ্চাৰ হ’ব। iii. ইভিএ, ছ’লাৰ গ্লাছ, বেকশ্বীট আদিৰ দৰে বেলেন্স অৱ মেটেৰিয়েলৰ বাবে উৎপাদন ক্ষমতা আহৰণ। iv. প্ৰায় ১,৯৫,০০০ জনক প্ৰত্যক্ষ নিয়োগ আৰু প্ৰায় ৭,৮০,০০০ জনক পৰোক্ষ নিয়োগ। v. প্ৰায় ১.৩৭ লাখ কোটি টকাৰ আমদানি লাঘৱ। vi. সৌৰ পিভি মডিউলৰ অধিক কাৰ্য্যক্ষমতা আহৰণৰ বাবে গৱেষণা আৰু উন্নয়নক উদ্দীপনা।
পুৰুষৰ জেভেলিনৰ বিশ্ব চেম্পিয়নশ্বিপত ৰূপৰ পদক জয় কৰা নীৰজ চোপ্ৰাক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে পুৰুষৰ জেভেলিনৰ বিশ্ব চেম্পিয়নশ্বিপত ৰূপৰ পদক জয় কৰাৰ বাবে নীৰজ চোপ্ৰাক অভিনন্দন জনাইছে৷ ভাৰতৰ ক্ৰীড়া প্ৰাধিকৰণৰ এক টুইটৰ প্ৰত্যুত্তৰত প্ৰধানমন্ত্ৰীয়ে লিখে; “আমাৰ আটাইতকৈ বিশিষ্ট খেলুৱৈগৰাকীৰ এক মহান সাফল্য! #WorldChampionshipsত ঐতিহাসিক ৰূপৰ পদক জয় কৰাৰ বাবে @Neeraj_chopra1ক অভিনন্দৰ জ্ঞাপন কৰিছো৷৷ এয়া ভাৰতীয় ক্ৰীড়াৰ বাবে এক বিশেষ ক্ষণ৷ নীৰজৰ ভৱিষ্যতৰ প্ৰচেষ্টাৱলীৰ বাবে শুভেচ্ছা জ্ঞাপন কৰিলো৷”
ভাৰতীয় বায়ুসেনাৰ মাৰ্শ্বাল অৰ্জুন সিঙৰ মৃত্যুত প্ৰধানমন্ত্ৰীৰ শোক প্ৰকাশ

প্ৰধানমন্ত্ৰী শ্ৰী নৰেন্দ্ৰ মোদীয়ে বায়ুসেনাৰ মাৰ্শ্বাল অৰ্জুন সিঙৰ মৃত্যুত শোক প্ৰকাশ কৰিছে। এলানি টুইটাৰযোগে প্ৰধানমন্ত্ৰীগৰাকীয়ে কয় যে মাৰ্শ্বাল অৰ্জুন সিঙে নিষ্ঠা আৰু একাগ্ৰতাৰে ভাৰতীয় বায়ুসেনাক অতি শক্তিশালী কৰি আমাৰ সুৰক্ষা ব্যৱস্থালৈ অভূতপূৰ্ব সেৱা আগবঢ়াইছিল। তেখেতক এগৰাকী বিশিষ্ট বায়ু-যোদ্ধা আখ্যা দিয়াৰ লগতে প্ৰধানমন্ত্ৰীগৰাকীয়ে এই শোকাবহ ক্ষণত শোকসন্তপ্ত পৰিয়ালৰ প্ৰতি সমবেদনা জ্ঞাপন কৰে। “ভাৰতীয় বায়ুসেনাৰ মাৰ্শ্বাল অৰ্জুন সিঙৰ মৃত্যুত সমগ্ৰ ভাৰতবাসীয়ে শোক প্ৰকাশ কৰিছে। আমি দেশৰ প্ৰতি তেওঁৰ অসাধাৰণ সেৱাৰ কথা স্মৰণ কৰিছো। মাৰ্শ্বাল অৰ্জুন সিঙে নিষ্ঠা আৰু একাগ্ৰতাৰে ভাৰতীয় বায়ুসেনাক অতি শক্তিশালী কৰি আমাৰ সুৰক্ষা ব্যৱস্থালৈ অভূতপূৰ্ব সেৱা আগবঢ়াইছিল। ১৯৬৫ চনত যেতিয়া ভাৰতীয় বায়ুসেনাই গুৰুত্বপূৰ্ণ পদক্ষেপ লোৱা সময় আহি পৰিছ্ল, সেই সময়ত মাৰ্শ্বাল অৰ্জুন সিঙে আগবঢ়োৱা নেতৃত্বৰ কথা ভাৰতবৰ্ষই নাপাহৰে। কিছু সময়ৰ পূৰ্বে তেখেতক লগ কৰিছিলো। গুৰুতৰভাৱে অসুস্থ অৱস্থাতো তেখেতে থিয় হৈ চেল্যুট দিবলৈ চেষ্টা কৰিছিল।সেয়া আছিল এজন সেনাৰ শৃংখলাৱদ্ধতাৰ পৰিচয়। এনে এজন মহান ব্যক্তি, বিশিষ্ট বায়ুযোদ্ধা মাৰ্শ্বাল অৰ্জুন সিঙৰ মৃত্যুত তেখেতৰ শোকসন্তপ্ত পৰিয়ালৰ প্ৰতি সমবেদনা জ্ঞাপন কৰিছো।তেখেতৰ আত্মাৰ চিৰশান্তি কামনা কৰিছো”, প্ৰধানমন্ত্ৰীগৰাকীয়ে কয়।
প্ৰধানমন্ত্ৰী শ্ৰী নৰেন্দ্ৰ মোদীয়ে ইউক্ৰেইনৰ পৰা ভাৰতীয়সকলক স্থানান্তৰ কৰাৰ বাবে আৰম্ভ কৰা অপাৰেচন গংগাত জড়িত অংশীদাৰসকলক সাক্ষাৎ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি আগতে অপাৰেচন গংগাৰ সৈতে জড়িত অংশীদাৰসকলৰ সৈতে বাৰ্তালাপ কৰে। অপাৰেচন গংগাত সফলতাৰে ইউক্ৰেইনৰ পৰা প্ৰায় ২৩০০০ ভাৰতীয় নাগৰিকৰ লগতে ১৮ খন দেশৰ ১৪৭ জন বিদেশী নাগৰিকক স্থানান্তৰিত কৰা হয়। বাৰ্তালাপৰ সময়ত ইউক্ৰেইন, পোলেণ্ড, শ্লোভাকিয়া, ৰোমানিয়া আৰু হাংগেৰীত ভাৰতীয় সম্প্ৰদায় আৰু ব্যক্তিগত খণ্ডৰ প্ৰতিনিধিসকলে অপাৰেচন গংগাৰ অংশীদাৰ হোৱাৰ অভিজ্ঞতা, তেওঁলোকে সন্মুখীন হোৱা প্ৰত্যাহ্বানসমূহৰ বিষয়ে বৰ্ণনা কৰে আৰু এনে এক জটিল মানৱীয় অভিযানত অৱদান আগবঢ়োৱাৰ বাবে তেওঁলোকৰ সন্তুষ্টি আৰু সন্মানৰ অনুভূতি প্ৰকাশ কৰে। প্ৰধানমন্ত্ৰীয়ে এই অভিযানৰ সফলতাৰ বাবে অক্লান্ত পৰিশ্ৰম কৰা ভাৰতীয় সম্প্ৰদায়ৰ নেতা, স্বেচ্ছাসেৱক গোট, কোম্পানী, ব্যক্তিগত ব্যক্তি আৰু চৰকাৰী বিষয়াসকলৰ প্ৰতি উষ্ম প্ৰশংসা প্ৰকাশ কৰে। তেওঁ দেশপ্ৰেমৰ উৎসাহ, সমাজ সেৱাৰ অনুভূতি আৰু অপাৰেচন গংগাৰ সৈতে জড়িত সকলো অংশীদাৰৰ দ্বাৰা প্ৰদৰ্শিত দল-মনোভাৱৰ প্ৰশংসা কৰে। প্ৰধানমন্ত্ৰীয়ে বিশেষকৈ বিভিন্ন সম্প্ৰদায়ৰ সংগঠনৰ প্ৰশংসা কৰি কয় যে তেওঁলোকৰ নিঃস্বাৰ্থ সেৱাই ভাৰতীয় সভ্যতাৰ মূল্যবোধৰ উদাহৰণ দিয়ে যিবোৰ তেওঁলোকে আনকি বিদেশী উপকূলতো মূৰ্ত কৰি আহিছে। সংকটৰ সময়ত ভাৰতীয় নাগৰিকসকলৰ সুৰক্ষা নিশ্চিত কৰাৰ বাবে চৰকাৰে কৰা প্ৰচেষ্টাৰ বিষয়ে উল্লেখ কৰি প্ৰধানমন্ত্ৰীয়ে ইউক্ৰেইন আৰু ইয়াৰ চুবুৰীয়া দেশসমূহৰ নেতাসকলৰ সৈতে হোৱা ব্যক্তিগত বাৰ্তালাপৰ কথা স্মৰণ কৰে আৰু সকলো বিদেশী চৰকাৰৰ পৰা লাভ কৰা সমৰ্থনৰ বাবে কৃতজ্ঞতা জ্ঞাপন কৰে। বিদেশত ভাৰতীয়সকলৰ সুৰক্ষাক চৰকাৰে দিয়া উচ্চ অগ্ৰাধিকাৰৰ কথা দোহাৰে প্ৰধানমন্ত্ৰীয়ে স্মৰণ কৰে যে যিকোনো আন্তঃৰাষ্ট্ৰীয় সংকটৰ সময়ত ভাৰতে ইয়াৰ নাগৰিকসকলক সহায় কৰিবলৈ সদায় আগ্ৰহেৰে কাম কৰি আহিছে বুলি মন্তব্য কৰে। ভাৰতৰ বসুধৈৱ কুটুম্বকমৰ পুৰণি দৰ্শনৰ দ্বাৰা নিৰ্দেশিত, ভাৰতে জৰুৰীকালীন অৱস্থাত আন দেশৰ নাগৰিকসকলকো মানৱীয় সমৰ্থন আগবঢ়াইছে।
জাপানৰ প্ৰধানমন্ত্ৰীৰ ভাৰত ভ্ৰমণৰ সময়ত প্ৰধানমন্ত্ৰীয়ে প্ৰকাশ কৰা প্ৰেছ বিজ্ঞপ্তি

মাননীয় প্ৰধানমন্ত্ৰী শ্বিঞ্জু আবে আৰু সন্মানীয় প্ৰতিনিধিবৰ্গ, মিডিয়াৰ সদস্যসকল, নমস্কাৰ মই মোৰ অন্যতম বন্ধু প্ৰধানমন্ত্ৰী শ্বিঞ্জু আবেক ভাৰতত বিশেষকৈ গুজৰাটত আদৰিবলৈ পাই নথৈ সুখী হৈছো।শ্বিঞ্জু আবেক মই বিশ্বৰ বিভিন্ন সমাৰোহত কেইবাবাৰো লগ পাইছো কিন্তু তেওঁক ভাৰতত আদৰিবলৈ পাই মই অতি সুখী।কালি মই তেওঁৰ লগত সাবৰমতী আশ্ৰম ভ্ৰমণ কৰাৰ সুযোগ পালো।আজি আমি একেলগে জাপানী প্ৰযুক্তিৰে নিৰ্মিত মুম্বাই-আহমেদাবাদ ক্ষীপ্ৰ গতিৰ ৰে’ল প্ৰকল্প মুকলি কৰিলো।ই এটা ডাঙৰ পদক্ষেপ।ই কেৱল ক্ষীপ্ৰ গতিৰ ৰে’লৰ আৰম্ভণি নহয়, ই ভাৰতৰ ভৱিষ্যত নিৰ্ণয়কাৰী পদক্ষেপ। বন্ধুসকল, পাৰস্পৰিক বিশ্বাস, বুজাপৰা আৰু আগ্ৰহৰ ভেটিত উচ্চস্তৰীয় বহু মত বিনিময়ৰ পিছত জাপান আৰু ভাৰতৰ মাজত এক শক্তিশালী সম্পৰ্ক ৰচিত হৈছে।আমাৰ দ্বিপাক্ষিক সম্পৰ্কই বিভিন্ন বিশ্বস্তৰীয় বিষয়ত সহযোগিতা কৰাত সহায় কৰিব।যোৱা বছৰ মোৰ জাপান ভ্ৰমণৰ সময়ত ঐতিহাসিক পাৰমাণু চূক্তি স্বাক্ষৰিত হৈছিল।তাৰবাবে মই জাপানৰ জনতা, সংসদ তথা প্ৰধানমন্ত্ৰী শ্বিঞ্জু আবেলৈ মোৰ কৃতজ্ঞতা জ্ঞাপন কৰিছো। এই চূক্তিয়ে স্বচ্ছ শক্তি আৰু জলবায়ু পৰিৱৰ্তনৰ দিশত আমাক সহযোগিতা স্থাপনত সহায় কৰিব। বন্ধুসকল, ২০১৬-১৭ বৰ্ষত ভাৰতে জাপানৰপৰা আগতকৈ ৮০ শতাংশ বেছি, ৪.৭ বিলিয়ন আমেৰিকান ডলাৰৰ বিনিয়োগ লাভ কৰিছিল। এতিয়া জাপান ভাৰতৰ তৃতীয় সৰ্বাধিক বিনিয়োগকাৰী দেশ।ইয়াৰ ফলত প্ৰতিপন্ন হয় যে ভাৰতৰ অৰ্থনৈতিক উন্নতিৰ ক্ষেত্ৰত জাপানে যোগাত্মক দৃষ্টিভঙ্গী গ্ৰহণ কৰিছে।ব্যৱসায় বৃদ্ধিৰ লগতে ভাৰত আৰু জাপানৰ মাজত ব্যক্তিগত পৰ্যায়ৰ বন্ধুত্বও দৃঢ় হ’ব বুলি আশা কৰিব পাৰি। আমি জাপানৰ নাগৰিকৰ বাবে ভাৰতত ভিছা অন এৰাইভেলৰ ব্যৱস্থা কৰিছো। জাপান পোষ্ট আৰু ইণ্ডিয়া পোষ্টৰ সহযোগত আমি ‘কুল বক্স’ সেৱা আৰম্ভ কৰিছো যাৰ জৰিয়তে ভাৰতত থকা জাপানী লোকে জাপানী খাদ্য পাব পাৰে।লগতে মই জাপানৰ ব্যৱসায়ীসকলক ভাৰতত ৰেষ্ট্যুৰেন্ট খুলিবলৈও আহ্বান জনাইছো।ভাৰতে আজি কৰৰ ক্ষেত্ৰতো বহুখিনি সাল-সলনি কৰিছে। ‘মে’ক ইন ইণ্ডিয়া’ই ভাৰতৰ নক্সা সলনি কৰি দিছে।আৰু মই সুখী যে জাপানী সংস্থাসমূহে আমাক সকলো প্ৰকাৰে সহায় কৰিছে।আমি আবেলি অনুস্থিত হ’বলগীয়া ভাৰত আৰু জাপানৰ ব্যৱসায়ীসকলৰ আলোচনাৰপৰাও লাভান্বিত হ’ম বুলি আশা কৰিছো। বিভিন্ন ক্ষেত্ৰত আনুষ্ঠানিক চূক্তিপত্ৰ স্বাক্ষৰ কৰিব বুলি মই আশা কৰিছো। বন্ধুসকল, মোৰ দৃঢ়বিশ্বাস যে আজি স্বাক্ষৰিত হ’বলগা চূক্তিসমূহে সকলো ক্ষেত্ৰতে ভাৰত আৰু জাপানৰ সম্পৰ্ক শক্তিশালী কৰিব।সেই আশাৰে মই পুনৰ মাননীয় প্ৰধানমন্ত্ৰী শ্বিঞ্জু আবে আৰু সন্মানীয় প্ৰতিনিধিবৰ্গক ভাৰতলৈ আদৰণি জনাইছো। আজিলৈ ইমানেই। ধন্যবাদ।
মহা নৱমীত মা সিদ্ধিদাত্রীৰ প্রতি প্রধানমন্ত্রীৰ প্রার্থন

প্রধানমন্ত্রী শ্রী নৰেন্দ্র মোদীয়ে নৱৰাত্রিৰ মহা নৱমীত মা সিদ্ধিদাত্রীক আৰাধনা কৰিছে আৰু প্রত্যেকৰ বাবে আশীৰ্বাদ প্রার্থনা কৰিছে। এটা ট্যুইট বার্তাত প্রধানমন্ত্রীয়ে কৈছে, “নৱৰাত্রিৰ মহা নৱমীত মা সিদ্ধিদাত্রীৰ পূজা অর্চনা হয়। প্রার্থনা কৰিছো তেওঁৰ আশীৰ্বাদত প্রত্যেকৰে নিজ নিজ কার্য সিদ্ধি হওক। মা সিদ্ধিদাত্রীৰ ভক্তসকলৰ উদ্দেশ্যে তেওঁৰ এটি স্তুতি নিবেদন কৰিলো https://t.co/YYTr3oNm5Y।”
সংবিধান (জম্মু-কাশ্মীৰৰ বাবে প্ৰযোজ্য) সংশোধনী নির্দেশ, ২০১৯ত কেবিনেটৰ অনুমোদন

প্রধানমন্ত্রী নৰেন্দ্র মোদীৰ অধ্যক্ষতাত অনুষ্ঠিত কেন্দ্রীয় কেবিনেট বৈঠকত জম্মু-কাশ্মীৰ চৰকাৰৰ প্রস্তাৱ অনুসৰি সংবিধান (জম্মু-কাশ্মীৰৰ ক্ষেত্ৰত প্ৰযোজ্য) সংশোধনী সম্পৰ্কীয় নির্দেশ, ২০১৯ত অনুমোদন জনাইছে। ১৯৫৪ চনৰ এই সম্পৰ্কীয় নির্দেশনাত এই নতুন সিদ্ধান্তৰ সংশোধন কৰিব বিচৰা হৈছে। এই সংশোধনী সম্পৰ্কীয় বিজ্ঞপ্তি প্ৰকাশ হোৱাৰ ফলত জম্মু-কাশ্মীৰত কর্মৰত অনুসূচীত জাতি আৰু অনুসূচীত জনজাতি সম্প্ৰদায়ৰ কর্মচাৰীসকলৰ পদোন্নতি আৰু আৰ্থিকভাৱে পিছপৰা শ্রেণীৰ বাবে শিক্ষা আৰু চাকৰিৰ ক্ষেত্রত ১০ শতাংশ আসন সংৰক্ষণৰ সিদ্ধান্ত কাৰ্যকৰী কৰাটো সম্ভৱ হৈ পৰিব। জম্মু-কাশ্মীৰত ইতিমধ্যে বিভিন্ন ক্ষেত্রত সংৰক্ষণৰ যি ব্যৱস্থা আৰম্ভ হৈছে আৰু এই নতুন সংশোধনীৰ জৰিয়তে ইয়াৰ অতিৰিক্ত হিচাপে এই সুযোগ-সুবিধাসমূহ প্ৰদান কৰা হ’ব। প্ৰভাৱসমূহঃ ২০১৯ চনৰ জানুৱাৰী মাহত ১০৩তম সংবিধান সংশোধনৰ জৰিয়তে সমগ্ৰ দেশজুৰি আৰ্থিকভাৱে পিছপৰা শ্রেণীৰ লোকসকলৰ বাবে শিক্ষা আৰু চাকৰিৰ ক্ষেত্রত যি ১০ শতাংশ আসন সংৰক্ষণৰ ব্যৱস্থা কৰা হৈছে, জম্মু-কাশ্মীৰতো ইয়াক কার্যকৰী কৰাৰ বাবে এই সংশোধনীৰ ব্যৱস্থা হাতত লোৱা হৈছে। অনুসূচীত জাতি আৰু অনুসূচীত জনজাতিৰ পদোন্নতি সম্পৰ্কীয় এই সংশোধনীৰ ফলত অন্যান্যসকলৰ ভিতৰত গুজ্জৰ আৰু বাকেৰৱাল গোষ্ঠীকো তালিকাত অন্তর্ভুক্ত কৰা হ’ব। আনহাতে, জম্মু-কাশ্মীৰৰ আন্তঃৰাষ্ট্ৰীয় সীমাৰ সমীপত বসবাস কৰা লোকসকলৰ বাবে ৩ শতাংশ হাৰত আসন সংৰক্ষণৰ সুবিধাৰ ক্ষেত্রত প্রকৃত নিয়ন্ত্রণ ৰেখাৰ ৬ কিলোমিটাৰৰ ভিতৰত বসবাস কৰা সকলৰ ক্ষেত্ৰত পূর্বে দিয়া সুবিধাৰ সম হাৰত সুবিধা প্ৰদান কৰা হ’ব।
প্ৰধানমন্ত্ৰীয়ে উত্তৰ প্ৰদেশৰ পিলিভিতত সংঘটিত পথ দূৰ্ঘটনাত নিহতসকলৰ প্ৰতি শোক প্ৰকাশ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে পিলিভিতত সংঘটিত এক পথ দুৰ্ঘটনাত মৃত্যু হোৱা লোকসকলৰ প্ৰতি শোক প্ৰকাশ কৰিছে। লগতে আহত সকলৰ আশু আৰোগ্য কামনা কৰে। পিএমঅ’ৰ এটা টুইটত কোৱা হৈছেঃ "উত্তৰ প্ৰদেশৰ পিলিভিতত সংঘটিত পথ দুৰ্ঘটনা হৃদয়বিদাৰক। এই দূৰ্ঘটনাত যিসকলে নিজৰ প্ৰিয়জনক হেৰুৱাইছে তেওঁলোকৰ প্ৰতি মই সমবেদনা জ্ঞাপন কৰিছো। একে সময়তে, মই আহত সকলৰ আশু আৰোগ্য কামনা কৰিছোঃ প্ৰধানমন্ত্ৰী মোদী।"